A. D. 1902. 


CURRENDA V LI. 


N. 2543. 


S AEN C NS S-LUMOLSDAOSMODSN INEO dS EREI 


LEONIS 


DIVINA PROVIDENTIA 


PAPAE XIII. 
EPISTOLA ENCYCLICA. 


VENERABILIBUS FRATRIBUS PATRIARCHIS PRIMATIBUS ARCHIEPISCOPIS EPISCO- 
PIS ALIISQUE LOCORUM ORDINARIIS PACEM ET COMMUNIONEM CUM APOSTOLICA 
SEDE HABENTIBUS 


LEO PP. XIII. 


VENERABILES FRATRES SALUTEM ET APOSTOLICAM BENEDICTIONEM. 


Mirae caritatis in hominum salutem exempla, quae a Iesu Christo praelucent, 
Nos quidem pro sanctitate officii inspicere et persequi adhuc studuimus, ad extremum- 
que vitae spiritum, ipso opitulante, studebimaus. Nam tempora nacti nimis acriter veri- 
tati et iustitiae infensa, quantum erat in Nobis, docendo, admonendo, agendo, prout 
nuperrima ad vos epistola Apostolica confirmavit, nequaquam jntermisimus ea late 
praestare, quae sive ad multiplicem errorum contagionem depellendam, sive ad nervos 
intendendos christianae vitae aptius conducere viderentur. In his autem duo sunt re- 
centioris memoriae, omnino inter se coniuncta, unde Nosmetipsi opportupnae consolatio- 
nis fructum, tot prementibus aegritudinis causis, recolendo percipimus. Alterum, quum 
optimum factu censuimus augusto Cordi Christi Redemptoris universitatem humani ge- 
neris peeuliari ritu devoveri; alterum, quum omnes christianum nomen profitentes gra- 
vissime hortati sumus, ut Ei ipsi adhaererent, qui vel singulis vel iure sociatis via, ve- 
vitas, vita divinitus est. — Nunc vero eadem ipsa, advigilante in Ecclesiae tempora, 
Apostolica caritate movemur ac prope impellimür ut aliud quiddam ad ea proposita 
iam confecta, tamquam perfectionem suam addamus, ut videlicet christiano populo ma- 
iorem in modum commendemus sanctissimam Eucharistiam, quippe donum divinissimum 
ex intimo plane Corde prolatum eiusdem Redemptoóris, desiderio desiderantis singularem 
huiusmodi cum hominibus coniunctionem, maximeque factum ad saluberrimos fructus 
redemptionis eius dilargiendos. Quamquam in hoc etiam rerum genere nonnulla vel 
antehac Nos auctoritate et studio curavimus. Iucundumque memoratu est inter cetera 

legitima Nos comprobatione ac privilegiis auxisse Instituta et Sodalitia non pauca, di- 
vinae Hostiae perpetua vice adorandae addicta; operam item dedisse ut conventus eu- 
charistici digna cum celebritate parique utilitate haberentur; iisdem praeterea similis- 
que causae operibus patronum caelestem attribuisse Paschalem Baylon, qui mysterii 
eucharistici cultor extitit insigniter pius. — Itaque, Venerabiles Fratres, de hoc ipso 
mysterio in quo tuendo illustrandoque constanter tum Ecclesiae sollertia, non sine prae- 
claris Martyrum palmis, elaboravit, tum praestantissimorum hominum doctrina, eloquen- 
tia, variaeque artes splendide contenderunt, libet capita quaedam alloquendo complecti; 
idque ut apertior atque expressior patescat eiusdem virtus, qua maxime parte se dat 
praesentfssimam hisce necessitatibus temporum allevandis. Sane, quandoquidem Christus 
Dominus sub excessum mortalis cursus istud reliquit caritatis immensae in homines mo- 
numentum, idemque praesidium maximum pro mundi vita !), nihil Nobis de vita proxi- 
me cessuris optare felicius possumus quam ut liceat excitare in omnium animis atque 
alere memoris gratiae debitaeque religionis affectum erga Sacramentum mirabile, in 
quo salutis et pacis, sollicitis omnium studiis quaesitae, spem atque efficientiam maxime 
niti arbitramur. 

Quod saeculo, usquequaque perturbato et laboranti tam misere, talibus Nos re- 
mediis adiumentisque ducimus praecipue consulendum, non deerunt sane qui demiren- 
tur, et fortasse qui dicta Nostra procaci cum fastidio accipiant. Id nempe est potissi- 
mum a superbia: quo vitio animis insidente, elanguescat in iis christiana fides, quae 
obsequium vult mentis religiosissimum, necesse est, atque adeo caligo de divinis rebus 
tetrius incumbat; ut in multos illud cadat: Quaecumque ignorant, blasphemant?) Iam 
vero tantum abest ut Nos propterea ab inito avocemur consilio, ut certum sit conten- 
tiore potius studio et recte animatis lumen afferre et saneta vituperantibus veniam a 
Deo, fraterna piorum imploratione, exorare. 

Sanctissimae Eucharistiae virtutem integra fide nosse qualis sit, idem enimvero 
est ac nosse quale sit opus quod humani generis causa Deus, homo factus, potenti mi- 
sericordia perfecit. Nam ut est fidei rectae Christum profiteri ef colere summum effec- 
torem salutis nostrae, qui sapientia, legibus, institutis, exemplis, fusoque sanguine omnia 
instauravit; aeque est eumdem profiteri colere sic iu Eucharistia reapse praesentem, ut 
verissime inter homines ad aevi perpetuitatem ipse permaneat, iisque partae redemp- 

tionis beneficia magister et pastor bonus, peracceptusqne deprecator ad Patrem, peren- 
ni copia de semetipso impertiat. — Beneficia porro ex Eucharistia manantia qui stu- 
diose religioseque consideret, illud sane praestare atque eminere intelliget quo cetera 
quaecumque sunt continentur; ex ipsa nempe vitam in homines, quae vere vita est, 
influere: Panis, quem ego dabo, caro mea est pro mundi vita ?). — Non uno modo, quod 
alias docuimus, Christus est vifa; qui adventus sui inter homines causam professus est 
eam, ut afferret ipsis certam vitae plus quam humanae nbertatem: Ego veni ut vitam 
habeant, et abundantius habeant t). Statim namque ut in terris benignitas et humanitas 
apparuit Salvatoris Nostri Dei 5), nemo quidem ignorat vim quamdam continuo erupisse 
ordinis rerum prorsus novi procreatricem, eamque in venas omnes societatis civilis et 

domesticae permanasse. Novas inde homini cum homine necessitudines; nova publice 
et privatim iurs, nova officia; institutis, disciplinis, artibus novos cursus: quod autem 
praecipuum, hominum animos et studia ad veritatem religionis sanctitatemque morum 
traducta; atque adeo vitam homini communicatam, caelestem plane ac divinam. Hué 
nimirum ea spectant, quae crebro in sacris litteris commemorantur, lignum vitae, ver- 
bum vitae, liber vitae, corona vitae, nominatimque panis vitae. 

At vero, quoniam haec ipsa de qua dicimus vita expressam habet similitudinem 
cum vita hominis naturali, sicut altera cibo alitur atque viget, ita alteram sustentari 
cibo suo et augeri oportet. Apte hic facit revocare quo quidem Christus tempore ac 
modo moverit animos hominum et adduxerit ut panem vivum, quem daturus erat, con- 
venienter probeque exciperent. Ubi enim manavit fama de prodigio quod ille, multi- 
plieatis panibus in satietatem multitudinis, patraverat ad litus Tiberiadis, confestim 
plures ad ipsum confluxerunt, si forte par sibi obtingeret beneficium. Tum Iesus, oppor- 
tunitate arrepta, similiter ac quum feminae Samaritanae, ab haurienda puteali aqua, 
sitim ipse iniecerat aquae salientis in vitam aeternam !i, eupidae multitudinis sic erigit 
mentes, ut panem alium cupidius appetant qui permanet in vitam aeternam ?:. Neque 
vero huiusmodi panis, instat Iesus admonere, est manua illud caeleste, quod patribus 
vestris per deserta peregrinantibus praesto fuit; neque ille quidem quem ipsi nuper a 
me mirabundi accepistis; verum egomet sum panis iste: Ego sum panis vitae?) Idem. 
que eo amplius suadet omnibus, et invitando et praecipiendo: Si quis manducaverit ex 
hoc pane, vivet in aeternum; et panis quem ego dabo caro mea est pro mundi vita*^);: Gra- 
vitatem porro praecepti ita ipse convincit: Amen amen dico vobis, nisi manducaveritis 
carnem Filii hominis et biberitis eius sanguinem, non habebitis vitam in vobis 5). — Absit 
igitur pervagatus ille error perniciosissimus opinantium Eucharistiae usum ad eos fere 
amandandum esse qui vacui curis angustique animo conquiescere instituant in quodam 
vitae religiosioris proposito, Ea quippe res, qua nihil sane nec excellentius nec salu- 
tarius, ad omnes omnino, cuiuscumque demum muneris praestantiaeve sint, attinet, 
quotquot velint (neque unus quisquam non velle debet) divinae gratiae in se fovere vi- 
tam, cuius ultimum est adeptio vitae cum Deo beatae. 

Atque utinam de sempiterna vita recte reputarent et providerent ii potissimum 
quorum vel ingenium vel industria vel auctoritas tantopere possunt ad res temporum 
atque hominum dirigendas. At vero videmus deploramusque ut plerique cum fastu 
existiment se novam veluti vitam eamque prosperam saeculo indidisse, propterea quod 
ipsum ad omne genus utilia et mirabilia inflammato cursu contendere suo impulsu ur- 
geant. Sed enim, quocumque aspexeris, humana societas, si a Deo aliena, potius quam 
quaesita fruatur tranquillitate rerum, perinde angitur et trepidat ut qui febri aestuque 
jactatur; prosperitati dum anxie studet eique unice fidit, fugientem sequitur, inhaeret 
labenti. Homines enim et civitates ut necessario ex Deo sunt, ita in alio nullo vivere, 
moveri, efficere boni quidquam, nisi in Deo per Iesum Christum queunt; per quem late 
profiuxerunt et profluunt optima quaeque et lectissima. — ded horum omnium fons et 
caput bonorum est potissimum augusta Eucharistia: quae quum eam alat sustentetque 

vitam cuius ex desiderio tam vehementer laboramus, tum dignitatem humanam quae 
tanti nune fieri videtur, immensum auget. Nam quid maius aut optabilius, quam effici, 
quoad eius fieri possit, divinae participem consortemque naturae? At enim hoc nobis 
Christus praestat in Eucharistia maxime, qua evectum ad divina, gratiae munere, ho- 
minem arctius etiam sibi adiungit et copulat. Id enim interest inter corporis cibum ef 
animi, quod ille in nos convertitur, hic nos in se convertit; qua de re Christum ipsum 
Augustinus loquentem inducit: Nec tu me in te mutabis sicut cibum carnis tuae, sed tu 
mutaberis im me !). 

Ex hoe autem praecellentissimo Sacramento, in quo potissime apparet quemad- 
modum homines in divinam inseruntur naturam, iidem habent in omni supernarum 
virtutum genere incrementa maxima. Et primum in fide. Omni quidem tempore fides 
oppugnatores habuit; nam etsi hominum mentes praestantissimarum rerum cognitione 
extollit, quia tamen quae supra naturam esse aperuit, qualia sint celat, eo videtur 
mentes ipsas deprimere. Sed olim tum hoc tum illud fidei caput oppugnabatur; deinceps 
multo latius exarsit bellum, eoque iam perventum est ut nihil omnine supra naturam 
esse affirmetur. Iamvero ad vigorem fervoremque fidei in animis redintegrandum perapte 
est, ut nihil magis, mysterium Eucharisticum, proprie mysterium fidei appellatum: hoc 
nimirum uno, quaecumque supra naturam sunt, singulari quadam miraculorum copia et 
varietate, universa continentur: Memoriam fecit mirabilium suorum misericors et miserator 
Dominus, escam dedit timentibus se ?). Si Deus enim quidquid supra naturam fecit, ad 
Verbi retulit Incarnationem, cuius beneficio restitueretur humani generis salus, secundum 
illud Apostoli: Proposuii.. instaurare omnia in Christo, quae im caelis, et quae im terra 
sunt, in ipso ?; Eucharistia, Patrum sanctorum testimonio, Incarnationis continuatio 
quaedam et amplificatio censenda est. Siquidem per ipsam incarnati Verbi substantia cum 
singulis hominibus copulatur; et supremum in Calvaria sacrificium admirabili modo re- 
novatur; id quod praesignifieavit Malachias: In omni loco sacrificatur et offertur nomini 
meo oblatio munda +). Quod miraculum, unum omnium in suo genere maximum, miracula 
comitantur innumerabilia; hic enim omnes naturae leges intermissae: tota substantia 
panis et vini in corpus et sanguinem Christi convertitur; panis et vini species, nulla re 
subiecta, divina virtute sustentantur; corpus Christi tam multa simul loca nanciscitur, 
quam multis simul in locis Sacramentum perficitur. Humanae autem rationis quo magis 
erga tantum Mysterium intendatur obsequium, quasi adiumento suppetunt prodigia, in 
eiusdem gloriam, veteri memoria et nostra patrata; quorum publica exstant non uno loco 
eaque insignia monumenta. Hoc igitur Sacramento videmus fidem ali, mentem enutri- 
ri, rationalistarum commenta diluj, ordinem rerum quae supra naturam sunt maxime 
illustrari. 

Sed ut divinarum rerum fides languescat, non modo superbia, quod supra atti- 
gimus, sod etiam depravatio facit animi. Nam si usu venit vut quo melius quisque est 
moratus, eo sit ad intelligendum sollertior, corporis autem voluptatibus mentes obtundi 
ipsa ethnica dispexit prudentia, divina sapientia praemonuit ë); tanto magis in divinis 
rebus voluptates corporis obscurant fidei lumen, atque etiam, per iustam Dei animad- 

versionem, exstingunt. Quarum quidem voluptatum insatiabilis hodie cupiditas flagra 
omnesque late tamquam contagio quaedam morbi vel a primis aetatulis inficit. Verum 
teterrimi huius mali praeclarum in divina Eucharistia praesto est remedium. Nam, om- 
nium primum, augendo caritatem, libidinem coercet; ait enim Augustinus; Nutrimentum 
eius (caritatis) est imminutio cupiditatis; perfectio, nulla cupiditas t). Praeterea castissima 
Iesu caro carnis nostrae insolentiam comprimit, ut Cyrillus monuit Alexandrinus: Chris- 
ius enim exsistens im nobis sopit saevientem in nostris membris carnis legem ?). Quin etiam 
fructus Eucharistiae singularis et iucundissimus est quem significavit propheticum 
illud: Quid bonum eius (Christi) est, et quid pulchrum eius, nisi frumentum electorum et 
vinum germinans virgines? ?) videlicet sacrae virginitatis forte et constans propositum, 
quod, vel diffluente deliciis saeculo, latius in dies uberiusque in catholica Ecclesia flo- 
rescit: quanto quidem ubique cum religionis ipsiusque humani convictus emolumento et 
ornamento est probe cognitum. — Accedit quod huiusmodi Sacramento spes bonorum 
immortalium, fiducia auxiliorum divinorum, mirifice roboratur. Beatitatis enim studium, 
quod omnium animis insitum atque innatum est, terrestrium bonorum fallacia, iniusta 
flagitiosorum hominum vi, ceteris denique corporis animique molestiis magis magisque 
aeuitur. Iam vero augustum Eucharistiae Sacramentum, beatitatis et gloriae causa idem 
et pignus est, idque non animo tantum sed etiam corpori. Quum enim animos caelestium 
bonorum copia loeupletat, tum iis perfundit suavissimis gaudiis, quae quamlibet homi- 
num aestimationem et spem longe superent; in adversis rebus sustentat, in virtutis cer- 
tamine confirmat, in vitam custodit sempiternam, ad eamque tamquam instructo viatico 
perducit. Corpori autem eaduco et fluxo Hostia illa divina futuram ingenerat resurectio- 
nem; siquidem corpus immortale Christi semen inserit immortalitatis, quod aliquando 
erumpat. Utrumque istud et animo et corpori bonum inde obventurum Ecclesia omni 
tempore docuit, Christo obsecuta affirmanti: Qui manducat meam carnem, et bibit meum 
sanguinem, habet vitam aeternam: et ego resuscitabo eum in novissimo die ^. — Cum re 
cohaeret magnique interest id considerare, ex Eucharistia, quippe quae a Christo insti- 
tuta sit tamquam passionis suae memoriale perenne 5), christiano homini castigandi salu- 
tariter sui denunciari necessitatem. Iesus enim primis illis sacerdotibus suis: Zoc facite, 
inquit, in meam commemorationem 9), idest hoc facite ad commemorandos dolores, aegri- 
tudines, angores meos, meam in cruce mortem. Quapropter huiusmodi sacramentum 
idem et sacrificium assidua est in omne tempus poenitentiae, ac maximi cuiusque labo- 
ris adhortatio, itemque voluptatum, quas homines impudentissimi tantopere laudant et 
efferunt, gravis et severa improbatio: Quotiescumque manducabitis panem hunc, et calicem 
bibetis, mortem Domini annuntiabitis donec veniat "). 

Praeter haec, si in praesentium malorum causas diligenter inquiras, ea reperies 


1) De diversis quaestionibus LX XXIII, quaest. XXXVI. 

?) Lib. IV, ec. 2;in Ioann. VI, 57. 

3) Zach. IX. 17. 

Siero Viy GE 

5) S. Thomas Aquin. opusc. LVII: Offic. de festo Corp. Christi. 
6) Luc. XXII, 19. 

1) I Cor. XI, 26. 


* 


52 


inde fluxisse, quod hominum inter ipsos caritas, caritate adversus Deum frigescente, de- 
ferbuerit. Dei se esse filios atque in Jesu Cristo fratres obliti sunt; nihil, nisi sua quis- 
que, curant; aliena non modo negligunt, sed saepe oppugnant in eaque invadunt. Inde 
crebrae inter civium ordines turbae et contentiones: arrogantia, asperitas, fraudes in 
potentioribus; 1n tenuioribus miseriae, invidiae, secessiones. Quibus quidem malis frustra 
a providentia legum, a poenarum metu, a consiliis humanae prudentiae quaeritur sa- 
natio. Illud est curandum enitendumque, quod plus semel Ipsi fusiusque commonuimus, 
ut civium ordines mutua inter se concilientur officiorum coniunctione, quae a Deo pro- 
fecta, opera edat germanum Iesu Christi spiritum et caritatem referentia, Hanc terris 
Christus intulit, hac omnia inflammari voluit, utpote quae una posset non modo animae 
sed etiam corpori beatitatis aliquid vel in praesens afferre: amorem enim immodera- 
tum sui in homine compescit et divitiarum cohibet cupiditatem, quae radix omnium ma- 
lorum est !) Quamquam vero rectum est omnes iustitiae partes inter ordines civium 
convenienter tutari; praecipuo tamen caritatis praesidio et temperamento id demum as- 
sequi licebit ut in hominum societate salutaris ea quam Paulus suadebat, fiat aequali- 
tas ?), facta conservetur. Hoc igitur Christus voluit, quum augustum hoc Sacramentum 
institueret, excitanda caritate in Deum, mutuam inter homines fovere caritatem. Haec 
enim ex illa, ut perspicuum est, suapte natura exsistit, et sua veluti sponte effunditur: 
neque vero fieri potest ut ulla ex parte desideretur, quin immo incendatur et vigeat 
oportet, si Christi erga ipsos caritatem perpendant in hoc Sacramento; in quo, ut poten- 
tiam suam et sapientiam magnifice patefecit, sic divitias divini sui erga homines amoris 
velut, effudit *). Tam iusigni ab exemplo Christi, omnia sua nobis largientis, sane quan- 
tum ipsi inter nos amare atque adiuvare debemus, fraterna necessitudine quotidie ar- 
ctius devineti! Adde quod vel signa ipsa, quibus huiusmodi constat Sacramentum, pe- 
ropportuna coniunctionis incitamenta sunt. Qua de re sanctus Cyprianus: Denique una- 
minitatem christianam firma sibi atque inseparabili caritate connexam etiam ipsa dominica 
sacrificia declarant. Nam quando Dominus corpus suum panem vocat de multorum grano- 
vum adunatione congestum, populum nostrum quem portabat indicat adunatum: et quando 
sanguinem suum vinum apellat de botris atque acinis plurimis expressum atque in unum 
coactum, gregem item nosirum significat. commixtione adunatae multitudinis copulatum +). 
Similiter Angelicus Doctor ex Augustini sententia *) haec habet: Dominus noster corpus 
et sanguinem suum in eis rebus commendavit quae ad unum aliquid vediguntur ex multis; 
namque aliud, scilicet panis ex multis granis in unum constat, aliud, scilicet vinum in unum 
ex multis acinis confluit; et ideo Augustinus alibi dicit: O Sacramentum pietatis, o signum 
unitatis, o vinculum caritatis 5. Quae omnia confirmantur Concilii Tridentini sententia, 
Christum Eucharistiam Ecclesiae reliquisse „tamquam symbolum eius unitatis et cari- 
„tatis, qua Christianos omnes inter se coniunctos et copulatos esse voluit... symbolum 
„unius illius corporis, cuius ipse caput exsistit, cuique nos, tamquam membra, arctis- 
„Sima fidei, spei et caritatis connexione adstrictos esse voluit*") Idque edixerat Paulus: 

Quoniam unus panis, unum corpus multi sumus, omnes qui de uno pane participamus !). 
Illud. enimvero pulcherrimum ac periucundum et christianae fraternitatis aequalitatisque 
socialis specimen, promiscue ad sacra altaria circumfundi patritium et popilarem, di- 
vitem et pauperem, doctum et indoctum, eiusdem aeque participes convivii caelestis, — 
Quod si merito in Ecclesiae fastis hoc primordiis eius vertitur propriae laudi quod mul- 
titudinis credentium erat cor unum et anima una ?* sane eos tam eximium bonum de- 
buisse consuetudini mensae divinae, obscurum non est; de ipsis enim commemoratum 
legimus: Erant perseverantes in doctrina Apostolorum et in communicatione fractionis pa- 
nis ?). -— Mutuae praeterea inter vivos caritatis gratia, cui a Sacramento eucharistico 
tantum accedit roboris et incrementi, Sacrificii praesertim virtute ad omnes permanat 
qui in sanctorum communione numerantur. Nihil est enim aliud sanctorum communio, 
quod nemo ignorat, nisi mutua auxilii, expiationis, precum, beneficiorum communicatio 
inter fideles vel caelesti patria politos vel igni piaculari addictos vel adhuc in terris 
peregrinantes, in unam coalescentes civitatem, cuius caput Christus, cuius forma cari- 
tas. Hoc autem fide est ratum, etsi soli Deo Sacrificium augustum offeri liceat, tamen 
etiam honori Sanctorum in caelis cum Deo regnantium, qui illos coronavit, celebrari posse 
ad eorum patrocinium nobis conciliandum atque etiam, ut ab Apostolis traditum, ad 
labes fratrum abolendas, qui iam in Domino mortui, nondum plane sint expiati. — Sin- 
cera igitur caritas quae, in salutem utilitatesque omnium, omnia facere et pati assuevit, 
prosilit nempe ardetque actuosa ex sanctissima Eucharistia, ubi Christus adest ipse vi- 
vus, ubi suo erga nos amori vel maxime indulget divinaeque impulsus caritatis impetu 
suum perpetuo sacrificium instaurat. Ita facile apparet undenam hominum apostolicorum 
ardui labores, unde tam multae variaeque apud catholicos institutae benemerendi de 
humana familia rationes sua ducant auspicia, vires, constantiam, felicesque exitus. 
Haee pauca quidem in re peramapla minime dubitamus quin abunde frugifera 
christiano gregi accidant, si opera vestra, Venerabiles Fratres, sint opportune 
exposita et commendata, At vero tam magnum et virfute omni aífluens Sacramentnm 
nemo satis unquam, proinde ac dignum est, nec eloquendo laudaverit, nec venerando 
coluerit. Ipsum sive pie mediteris, sive rite adores, sive eo magis, pure sancteque per- 
cipias, tamquam centrum existimandum est in quo christiana vita, quanta usquam est, 
insistit; ceteri quicumque habentur, pietatis modi demum in id ipsum conducunt et de- 
sinunt. Atque ea Christi benigna invitatio benigniorque promissio: Venite ad me omnes, 
qui laboratis, et onerati estis, et ego reficiam vos *, in hoc praecipue mysterio evenit et 
quotidie impletur.— Ipsum denique est velut anima Ecclesiae, ad quod ipsa sacerdotalis 
gratiae amplitudo per varios ordinum gradus 'dirigitur. Indidemque haurit habetque 
Ecclesia omnem virtutem suam et gloriam, omnia divinorum charismatum ornamenta, 
bona omnia: quae propterea summam curarum in eo collocat ut fidelium animos ad in- 
timam cum Christo coniunetionem per Sacramentum Corporis et Sanguinis eius instruat 
et adducat; ob eamque rem caeremoniis sanctissimis ipsum orando facit venerabilius.— 
Perpetuam hoc etiam in genere providentiam Ecclesiae matris ea praeclarius commen- 
dat hortatio, quae in sacro Tridentino Concilio edita est, mirificam quandam caritatem 

pietatemque redolens, plane digna quam populus christianus a Nobis accipiat. ex integro 
revocatam: „Paterno affectu admonet Sancta Synodus, hortatur, rogat et obsecrat per 
„viscera misericordiae Dei nostri, ut omnes et singuli, qui christiano nomine censentur 
„in hoc unitatis signo, in hoc vinculo caritatis, in hoc concordiae symbolo iam tandem 
,aliquando conveniant et concordent, memoresque tantae maiestatis, et tam eximii amo- 
,ris lesu Christi Domini nostri qui dilectam animam suam in nostrae salutis pretium, 
net carnem suam nobis dedit ad manducandum, haec sacra mysteria corporis et sangui- 
,nis eius ea fidei constantia et firmitate, ea animi devotione ac pietate et cultu credant 
net venerentur, ut panem illum supersubstantialem frequenter suscipere possint, et is 
,vere eis sit animae vita et perpetua sanitas mentis; cuius vigore confortati, ex huius 
,miserae peregrinationis itinere ad caelestem patriam pervenire valeant, eumdem panem 
„Angelorum, quem modo sub sacris velaminibus edunt, absque ullo velamine manduca- 
„turi“ t) — Porro testis historia est, christianae vitae cultum vulgo floruisse melius, 
quibus temporibus esset Eucharistiae perceptio frequentior. Contra non minus est ex- 
ploratum consuevisse, ut quum caelestem panem negligerent homines et veluti fastidirent, 
sensim elanguesceret christianae professionis vigor. Qui quidem ne prorsus aliquando 
deficeret, opportune cavit in Concilio Laterenensi Innocentius II., quum gravissime prae- 
cepit, ut minimum per sollemnia Paschatis nemo christianus a communione Dominici 
Corporis abstineret, Liquet vero praeceptum huismodi aegre datum, ac postremi remedii 
loco: semper enim id fuit Ecclesiae in votis, ut cuique sacro adessent fideles de divina 
hac mensa participes. ,Optaret sacrosancta Synodus utin singulis Missis fideles adstan- 
»tes non solum spirituali affectu, sed sacramentali etiam Eucharistiae perceptione com. 
municarent, quo ad eos sanctissimi huius sacrificii fructus uberior proveniret" ?). 

Et uberrimam quidem salutis copiam non singulis modo sed universis hominibus 
paratam hoc habet augustissimum mysterium, ut est Sacrificium: ab Ecclesia propterea 
pro totius mundi salute assidue offerri solitum. Cuius sacrificii, communibus piorum studiis, 
fieri ampliorem cum existimatione cultum addecet; hac aetate vel maxime, oportet. 
Itaque multiplices ipsius virtutes sive latius cognosci sive attentius recoli velimus. — 
Principia lumine ipso naturae perspicua illa sunt: supremum esse absolutumque in ho- 
mines, privatim publice, Dei creatoris et conservatoris imperium; quidquid sumus quid- 
quid privatim publiceque habemus boni, id omne a divina largitate profectum: vicissim- 
que a nobis Deo testandam et summam, ut Domino reverentiam, et maximam, ut bene- 
ficentissimo, gratiam. Haec tamen officia quotusquisque hodie invenitur, qui qua par est 
religione colat et observet! Contumaces in Deum spiritus haec, si unquam alia, prae se 
fert aetas: in qua rursus invalescit adversus Christum ea vox nefaria: Nolumus hunc 
regnare super nos è), nefariumque propositum, Eradamus eum *; nec sane quidquam tam 
véhementi impetu complures urgent, quam ut ex ċivili atque adeo ex humana omni 
consortione pulsum segregent Deum. Quo consceleratae dementiae qaamquam usquequa- 
que non proceditur, miserabile tamen est quam multos teneat divinae Maiestatis bene- 
fieiorumque eius, partae praesertim a Christo salutis, oblivio. Iamvero hane tantam vel 

nequitiam vel socordiam sarciat oportet auctior communis pietatis ardor in cultu Sa- 
crificii eucharistici; quo nihi! Deo esse honorabilius, nihil iucundius potest. Nam divina 
est, quae immolatur hostia; per ipsam igitur tantum augustae Trinitati tribuimus hono- 
ris, quantum dignitas eius immensa postulat; infinitum quoque et pretio et suavitate 
munus exhibemus Patri, Unigenitum suum; eo fit ut benignitati eius non modo agamus 
gratiam, sed plane referamus. — Duplicemque alium ex tanto sacrificio insignem fruc- 
tum licet et necesse est colligere. Maeret animus reputando, quae flagitiorum colluvies, 
neglecto, ut diximus, contemptoque Dei numine, usquequaque inundaverit. Omnino hu- 
manum genus magnam partem videtur caelestem iram devocare: quamquam ipsa illa 
quae insidet, malarum rerum seges, continet iustae animadversioni$ maturitatem. Exci- 
tanda igitur in hoc etiam pia fidelium contentio, ut et vindicem scelerum placare Deum 
et auxiliorum eius opportunitatem calamitoso saeculo conciliare studeant. Haec autem 
videant maxime huius ope Sacrificii esse quaerenda. Nam divinae tum iustitiae ratio- 
nibus satis cumulateque facere, tum clementiae large impetrare munera possunt homi- 
nes sola obitae a Christo mortis virtute. Sed hanc ipsam virtutem sive ad expiandum, 
sive ad exorandum voluit Christus integram permanere in Eucharistia, quae mortis 
ipsius non inanis quaedam nudaque commemoratio, sed vera et mirabilis, quamquam 
incruenta et mystica, renovatio est. 

Ceterum, non mediocri Nos laetitia afficimur, libet enim profiteri, quod proximis 
hisce annis fidelium animi ad amorem atque obsequium erga Eucharistiae Sacramen- 
tum renovari coepisse videantur; quod quidem in spem Nos erigit temporum rerumque 
meliorum. Multa enim id genus et varia, ut initio diximus, sollers induxit pietas, soda- 
litates praesertim vel eucharisticorum rituum splendori amplificando, vel Sacramento 
augusto dies noctesque assidue venerando, vel illatis eidern contumeliis iniuriisque sar- 
clendis. In his tamen acquiescere, Venerabiles fratres, neque Nobis licet neque vobis; 
etenim multo plura vel provehenda restant vel suscipienda, ut munus hoc omnium di- 
vinissimum apud eos ipsos, qui christianae religionis colunt officia, ampliore in luce 
atque honore versetur, tantumque. mysterium quam dignissima veneratione colatur. 
Quapropter suscepta opera acrius in dies urgenda; prisca instituta, sicubi exoleverint, 
revocanda, ut sodalitia eucheristica, supplicationes Sacramento augusto ad adorandum 
proposito, solemnes eius circumduetae pompae, piae ad divina tabernacula salutationes, 
alia eiusdem generis et sancta et saluberrima; omnia praeterea aggredienda, quae pru- 
dentia et pietas ad rem suadeat. Sed in eo praecipue est elaborandum, ut frequens 
Eucharistiae usus apud catholicas gentes late reviviscat. Id monent nascentis Ecclesiae, 
quae supra memoravimus, exempla, id Conciliorum decreta, id auctoritas Patrum et 
sanctissimorum ex omni aetate virorum; ut enim corpus, ita animus cibo saepe indiget 
suo; alinioniam autem maxime vitalem praebet sacrosancta Eucharistia. Itaque praeiu- 
dicatae adversantium opiniones, inanes multorum timores, speciosae abstinendi causae 
penitus tollendae; ea enim agitur res, qua nihil fideli populo utilius tum ad redimen- 
dum tempus e sollicitis rerum mortalium curis, tum ad christianos revocandos spiritus 
constanterque retinendos. Huc sane magno erunt momento praestantiorum ordinum 
hortationes ex exempla, maximo autem cleri navitas et industria. Sacerdotes enim, 
quibus Christus Redemptor Corporis et Sanguinis sui mysteria conficiendi ac dispensan- 

dt tradidit munus, nihil profecto melius pro summo accepto honore queant rependere, 
quam ut Ipsius eucharisticam gloriam omni ope provehant, optatisque sacratissimi Cor. 
dis eius obsequendo, animos hominum ad salutiferos tanti Sacramenti Sacrificiique fon- 
tes invitent ac pertrahant. 


Ita fiat, quod vehementer cupimus, ut praecellentes Eucharistiae fructus quoti- 
die uberiores proveniant, fide, spe, caritate, omni denique christinna virtute, feliciter 
accrescente; idque in sanationem atque emolumentum rei quoque publicae: fiat, ut pro- 
videntissimae Dei caritatis magis magisque eluceant consilia, qui tale mysterium pro 
mundi vita constituit perpetuum. 


Quarum Nos rerum erecti spe, Venerabiles Fratres, auspicem munerum divino- 
rum caritatisque Nostrae testem, Apostolicam benedictionem et singulis vobis et vestro 
cuiusque clero ac populo peramanter impertimus. 

Datum Romae apud Sanctum Petrum, die XXVIII. Maii, in praeludio sollemni- 
tatis Corporis Christi, anno MDCCCCII, Pontificatus Nostri vicesimo quinto. 


LEO PP. XIII. 


N. 2514. : 
Piis ad aram precibus commendatur 


anima p. m. Josephi Sikora, Curati de Podole, qui Sacramentis provisus, die 31. Mai 
obiit, — societati precum pro felici morte adscriptus. 


Z KONSYSTORZA BISKUPIEGO 


w Tarnowie d. 6. czerwca 1902. 


T LEON 
Biskup. 


Nakładem Kleru dyecezalnego. Drukiem Józefa Styrny w Tarnowie, 


